De Eamittlungan fiahn de Kriminala Benno Berghammer und Sabrina Lorenz zu ara Sex-Kommune, wo de Britta Aumüller zammad midm Loata Klaus Engelmann, da Jane Kunze und da Uschi Malkowitz gwohnt hod. Vo dene wui koana wissen, ob de Aumüllerin Feind ghobt hod oda wos fia ran Diabstoi se mejdn woit. Olladings mocht de Malkowitz koa Ghoamnis draus, doss de Aumüllerin ia a Dorn im Aug woar, weis seit iam Eizug vor fimf Joar de Numma oans wean woit. Da Engelmann hod live im Radio gsogt, doss ea 100.000 Euro geabt hod und as Gejd on Bediaftige vaschenkt, oba wo’s heakimmt, wui ea ned song.